 Dhinaca kale, Guddoomiye Muuse Biixi waxa uu jawaab adag u diray dawladda taagta daran ee Soomaaliya, waxaannu tilmaamay in Somaliland xalka dhiggeeda Soomaaliya wax weyn ka tari lahayd haddii aqoonsiga ay xaqa u leedahay hesho, isaga oo hogo-tusaaleeyey qorshaha arrintaas ku aaddan ee looga fadhiyo madaxweynaha soo socda ee Somaliland, 27 sannadood waxa aynu kala lulanay Muqdisho, Somaliland-na 1960-kii bay dawladnimo qaadatay iyada oo isku dhan, mana necbi Soomaali ee danteenii iyo maamulkeenii baa kala duwanaaday, haddii ay iyagii ilaa hadda qarax, dil iyo dhibaato ka jirto waxa aynu innagu wax u tari karnaa marka ay ogolaadaan inaynu wax noqonno, dabadeedna iyaga u gurmanno oo aynu wada noolaanno, caqlina maaha anaa gubanayee dabka ila soo gal, dawladda la dooranayaana waa inay si nabad ah oo garnaqsi ah oo walaaltinimo ah aynu ugu kala baxnaa innaga iyo dawladda Muqdisho, ayuu yidhi murrashax Muuse Biixi Cabdi. 